‘જો તમે આ નિર્ણય લઇ જ લીધો છે એટલે હવે કહેવામાં વાંધો નથી.’ મિસિસ ઈરાની માધવીને દુ:ખ ન લાગે એવી કાળજી લેતા હોય એમ લાગ્યું : ‘એક રીતે સારું જ થયું કે આ બંને છોકરીઓ અલગ રહેશે. ખરાબ ન લગાડશો માધવી પણ રિયાને ખરેખર કોઈ સાઈકીઆટ્રીસ્ટની, ટ્રીટમેન્ટની જરૂર છે. એ અતિશય આક્રમક છે અને ક્યારેક હિંસક થઇ શકે એટલી ઝનૂની, આજે થયું તે તો કદાચ ભૂલી જશે પણ જો એને યોગ્ય રીતે વાળવામાં ન આવી તો ભવિષ્યમાં…’ મિસિસ ઈરાનીએ વધુ કંઇ ન કહેવું હોય તેમ ચૂપ થઇ ગયા.